Bespreek nou dadelik jou kaartjies vir Poppie Nongena wat op 31 Januarie 2020 begin draai | rooi rose Bespreek nou dadelik jou kaartjies vir Poppie Nongena wat op 31 Januarie 2020 begin draai | rooi rose
Bespreek nou dadelik jou kaartjies vir Poppie Nongena wat op 31 Januarie 2020 begin draai
Poppie Nongena, die rolprent gebaseer op die bekroonde roman van Elsa Joubert, sal vanaf 31 Januarie 2020 in teaters landswyd vertoon word. Besprekings is nou oop!
Bespreek nou dadelik jou kaartjies vir Poppie Nongena inligting en foto’s verskaf.
Besprekings vir die erfenisrolprent Poppie Nongena, wat landswyd in teaters te sien sal wees vanaf 31 Januarie 2020, het geopen.
Die rolprent het die gehoor behoorlik betower tydens die amptelike première verlede week in Johannesburg, en het gelei tot ‘n spontane applous na afloop daarvan. Talle fliekgangers was in trane oor die spel én die emosie wat op die silwerdoek uitgebeeld is.
Die rolprent is gebaseer op ‘n ware verhaal wat vertel is in die roman Die swerfjare van Poppie Nongena, ‘n boek wat beskou word as een van die beste romans uit Afrika in die twintigste eeu.
Lees hier om meer uit te vind oor Elsa Joubert.
Poppie Nongena vertel die verhaal van ‘n Afrikaanssprekende Xhosa-vrou en ma. Haar lewe draai om pogings om stabiliteit vir haar gesin te verseker nadat owerhede haar tot ‘n onwettige inwoner van haar eie land verklaar het. Die rolprent beeld haar stryd uit om toestemming te kry om te mag bly, die rondtrekkery tussen verskillende huise, aansoeke vir permitte en verlengings van permitte en hoe sy op elke moontlike manier probeer het om net by haar kinders te mag bly.
Lees ook: Poppie Nongena se kragtige boodskap vir Suid-Afrika
Lees ook: Agter die skerms van ons voorbladfotosessie met Anna-Mart en Rolanda
Die rolprent se invalshoek is baie persoonlik. “Hoewel dit handel oor ‘n lewe van stryd, is dit vol humor, hoop, teerheid en vermaaklike insigte. Dit bied ‘n blik op ‘n tyd in die geskiedenis waaruit almal van ons baie kan leer,” sê die vervaardiger Helena Spring. “Poppie se uiters persoonlike ervarings, haar diepgewortelde liefde vir haar man, haar liefde vir haar kinders en haar formidabele innerlike krag sal oud en jonk inspireer. Sy put betekenis en inspirasie uit die moeilikste oomblikke van haar lewe.” Spring het onlangs onderneem om die rolprent te gebruik om ‘n verskil in die lot van vroue te maak. “Ek sal 10 % van die vervaardiger se winste uit die rolprent skenk aan organisasies wat hulle beywer om geslagsgeweld in Suid-Afrika te beëindig,” het sy gesê.
“Poppie Nongena se storie is ‘n kragtige verhaal wat ‘n interessante blik plaas op medemenslikheid in ‘n onmenslike stelsel” het Karen Meiring, M-Net: Direkteur kykNET-kanale, gesê.
Bespreek nou jou kaartjies
Klik hier om jou kaartjies vir Poppie Nongena te bespreek.
Loer hier na die pragtige première-foto’s van Poppie Nongena
bekendesVermaakdagboekcelebsons menseOntspanningentertainmenteventslocal celebsdiary